cyanic-selkie/wikianc huggingface dataset:
भारत में महिलाएँ
प्राचीन भारत
प्राचीन भारत के कुछ साम्राज्यों में नगरवधु (“नगर की दुल्हन”) जैसी परंपराएं मौजूद थीं। महिलाओं में नगरवधु के प्रतिष्ठित सम्मान के लिये प्रतियोगिता होती थी। आम्रपाली नगरवधु का सबसे प्रसिद्ध उदाहरण रही है।
अध्ययनों के अनुसार प्रारंभिक वैदिक काल में महिलाओं को बराबरी का दर्जा और अधिकार मिलता था। हालांकि बाद में (लगभग 500 ईसा पूर्व में) स्मृतियों (विशेषकर मनुस्मृति) के साथ महिलाओं की स्थिति में गिरावट आनी शुरु हो गयी और बाबर एवं मुगल साम्राज्य के इस्लामी आक्रमण के साथ और इसके बाद ईसाइयत ने महिलाओं की आजादी और अधिकारों को सीमित कर दिया।
हालांकि जैन धर्म जैसे सुधारवादी आंदोलनों में महिलाओं को धार्मिक अनुष्ठानों में शामिल होने की अनुमति दी गयी है, भारत में महिलाओं को कमोबेश दासता और बंदिशों का ही सामना करना पड़ा है। माना जाता है कि बाल विवाह की प्रथा छठी शताब्दी के आसपास शुरु हुई थी।
मध्ययुगीन काल
समाज में भारतीय महिलाओं की स्थिति में मध्ययुगीन काल के दौरान और अधिक गिरावट आयी जब भारत के कुछ समुदायों में सती प्रथा, बाल विवाह और विधवा पुनर्विवाह पर रोक, सामाजिक जिंदगी का एक हिस्सा बन गयी थी। भारतीय उपमहाद्वीप में मुसलमानों की जीत ने परदा प्रथा को भारतीय समाज में ला दिया। राजस्थान के राजपूतों में जौहर की प्रथा थी। भारत के कुछ हिस्सों में देवदासियां या मंदिर की महिलाओं को यौन शोषण का शिकार होना पड़ा था। बहुविवाह की प्रथा हिन्दू क्षत्रिय शासकों में व्यापक रूप से प्रचलित थी। कई मुस्लिम परिवारों में महिलाओं को जनाना क्षेत्रों तक ही सीमित रखा गया था।
इन परिस्थितियों के बावजूद भी कुछ महिलाओं ने राजनीति, साहित्य, शिक्षा और धर्म के क्षेत्रों में सफलता हासिल की। रज़िया सुल्तान दिल्ली पर शासन करने वाली एकमात्र महिला सम्राज्ञी बनीं। गोंड की महारानी दुर्गावती ने 1564 में मुगल सम्राट अकबर के सेनापति आसफ़ खान से लड़कर अपनी जान गंवाने से पहले पंद्रह वर्षों तक शासन किया था। चांद बीबी ने 1590 के दशक में अकबर की शक्तिशाली मुगल सेना के खिलाफ़ अहमदनगर की रक्षा की। जहांगीर की पत्नी नूरजहाँ ने राजशाही शक्ति का प्रभावशाली ढंग से इस्तेमाल किया और मुगल राजगद्दी के पीछे वास्तविक शक्ति के रूप में पहचान हासिल की। मुगल राजकुमारी जहाँआरा और जेबुन्निसा सुप्रसिद्ध कवियित्रियाँ थीं और उन्होंने सत्तारूढ़ प्रशासन को भी प्रभावित किया। शिवाजी की माँ जीजाबाई को एक योद्धा और एक प्रशासक के रूप में उनकी क्षमता के कारण क्वीन रीजेंट के रूप में पदस्थापित किया गया था। दक्षिण भारत में कई महिलाओं ने गाँवों, शहरों और जिलों पर शासन किया और सामाजिक एवं धार्मिक संस्थानों की शुरुआत की।
भक्ति आंदोलन ने महिलाओं की बेहतर स्थिति को वापस हासिल करने की कोशिश की और प्रभुत्व के स्वरूपों पर सवाल उठाया। एक महिला संत-कवयित्री मीराबाई भक्ति आंदोलन के सबसे महत्वपूर्ण चेहरों में से एक थीं। इस अवधि की कुछ अन्य संत-कवयित्रियों में अक्का महादेवी, रामी जानाबाई और लाल देद शामिल हैं। हिंदुत्व के अंदर महानुभाव, वरकारी और कई अन्य जैसे भक्ति संप्रदाय, हिंदू समुदाय में पुरुषों और महिलाओं के बीच सामाजिक न्याय और समानता की खुले तौर पर वकालत करने वाले प्रमुख आंदोलन थे।
भक्ति आंदोलन के कुछ ही समय बाद सिक्खों के पहले गुरु, गुरु नानक ने भी पुरुषों और महिलाओं के बीच समानता के संदेश को प्रचारित किया। उन्होंने महिलाओं को धार्मिक संस्थानों का नेतृत्व करने; सामूहिक प्रार्थना के रूप में गाये जाने वाले वाले कीर्तन या भजन को गाने और इनकी अगुआई करने; धार्मिक प्रबंधन समितियों के सदस्य बनने; युद्ध के मैदान में सेना का नेतृत्व करने; विवाह में बराबरी का हक और अमृत (दीक्षा) में समानता की अनुमति देने की वकालत की। अन्य सिख गुरुओं ने भी महिलाओं के प्रति भेदभाव के खिलाफ उपदेश दिए।
ऐतिहासिक प्रथाएं
कुछ समुदायों में सती, जौहर और देवदासी जैसी परंपराओं पर प्रतिबंध लगा दिया गया था और आधुनिक भारत में ये काफ़ी हद तक समाप्त हो चुकी हैं। हालांकि इन प्रथाओं के कुछ मामले भारत के ग्रामीण इलाकों में आज भी देखे जाते हैं। कुछ समुदायों में भारतीय महिलाओं द्वारा परदा प्रथा को आज भी जीवित रखा गया है और विशेषकर भारत के वर्तमान कानून के तहत एक गैरकानूनी कृत्य होने के बावजूद बाल विवाह की प्रथा आज भी प्रचलित है।
सती
सती प्रथा एक प्राचीन और काफ़ी हद तक विलुप्त रिवाज है, कुछ समुदायों में विधवा को अपने पति की चिता में अपनी जीवित आहुति देनी पड़ती थी। हालांकि यह कृत्य विधवा की ओर से स्वैच्छिक रूप से किये जाने की उम्मीद की जाती थी, ऐसा माना जाता है कि कई बार इसके लिये विधवा को मजबूर किया जाता था। 1829 में अंग्रेजों ने इसे समाप्त कर दिया। आजादी के बाद से सती होने के लगभग चालीस मामले प्रकाश में आये हैं। 1987 में राजस्थान की रूपकंवर का मामला सती प्रथा (रोक) अधिनियम का कारण बना।
जौहर
जौहर का मतलब सभी हारे हुए (सिर्फ राजपूत) योद्धाओं की पत्नियों और बेटियों के शत्रु द्वारा बंदी बनाये जाने और इसके बाद उत्पीड़न से बचने के लिये स्वैच्छिक रूप से अपनी आहुति देने की प्रथा है। अपने सम्मान के लिए मर-मिटने वाले पराजित राजपूत शासकों की पत्नियों द्वारा इस प्रथा का पालन किया जाता था। यह कुप्रथा केवल भारतीय राजपूतों शासक वर्ग तक सीमित थी प्रारंभ में और राजपूतों ने या शायद एक-आध किसी दूसरी जाति की स्त्री ने सति (पति/पिता की मृत्यु होने पर उसकी चिता में जीवित जल जाना) जिसे उस समय के समाज का एक वर्ग पुनीत धार्मिक कार्य मानने लगा था। कभी भी भारत की दूसरी लडाका कोमो या जिन्हे ईन्गलिश में "मार्शल कौमे" माना गया उनमें यह कुप्रथा कभी भी कोई स्थान न पा सकी। गुर्जरों व जाटों की स्त्रीयां युद्ध क्षेत्र में पति के कन्धे से कन्धा मिला दुश्मनों के दान्त खट्टे करते हुए शहीद हो जाती थी। मराठा महिलाएँ भी अपने योधा पति की युधभूमि में पूरा साथ देती रही हैं।
परदा
परदा वह प्रथा है जिसमें कुछ समुदायों में महिलाओं को अपने तन को इस प्रकार से ढंकना जरूरी होता है कि उनकी त्वचा और रूप-रंग का किसी को अंदाजा ना लगे।
अंग्रेजी शासन
यूरोपीय विद्वानों ने 19वीं सदी में यह महसूस किया था कि हिंदू महिलाएं “स्वाभाविक रूप से मासूम” और अन्य महिलाओं से “अधिक सच्चरित्र” होती हैं। अंग्रेजी शासन के दौरान राम मोहन राय, ईश्वर चंद्र विद्यासागर, ज्योतिबा फ़ुले, आदि जैसे कई सुधारकों ने महिलाओं के उत्थान के लिये लड़ाइयाँ लड़ीं. हालांकि इस सूची से यह पता चलता है कि राज युग में अंग्रेजों का कोई भी सकारात्मक योगदान नहीं था, यह पूरी तरह से सही नहीं है क्योंकि मिशनरियों की पत्नियाँ जैसे कि मार्था मौल्ट नी मीड और उनकी बेटी एलिज़ा काल्डवेल नी मौल्ट को दक्षिण भारत में लडकियों की शिक्षा और प्रशिक्षण के लिये आज भी याद किया जाता है – यह एक ऐसा प्रयास था जिसकी शुरुआत में स्थानीय स्तर पर रुकावटों का सामना करना पड़ा क्योंकि इसे परंपरा के रूप में अपनाया गया था। 1829 में गवर्नर-जनरल विलियम केवेंडिश-बेंटिक के तहत राजा राम मोहन राय के प्रयास सती प्रथा के उन्मूलन का कारण बने। विधवाओं की स्थिति को सुधारने में ईश्वर चंद्र विद्यासागर के संघर्ष का परिणाम विधवा पुनर्विवाह अधिनियम 1956 के रूप में सामने आया। कई महिला सुधारकों जैसे कि पंडिता रमाबाई ने भी महिला सशक्तीकरण के उद्देश्य को हासिल करने में मदद की।
कर्नाटक में कित्तूर रियासत की रानी, कित्तूर चेन्नम्मा ने समाप्ति के सिद्धांत (डाक्ट्रिन ऑफ़ लैप्स) की प्रतिक्रिया में अंग्रेजों के खिलाफ़ सशस्त्र विद्रोह का नेतृत्व किया। तटीय कर्नाटक की महारानी अब्बक्का रानी ने 16वीं सदी में हमलावर यूरोपीय सेनाओं, उल्लेखनीय रूप से पुर्तगाली सेना के खिलाफ़ सुरक्षा का नेतृत्व किया। झाँसी की महारानी रानी लक्ष्मीबाई ने अंग्रेजों के खिलाफ़ 1857 के भारतीय विद्रोह का झंडा बुलंद किया। आज उन्हें सर्वत्र एक राष्ट्रीय नायिका के रूप में माना जाता है। अवध की सह-शासिका बेगम हज़रत महल एक अन्य शासिका थी जिसने 1857 के विद्रोह का नेतृत्व किया था। उन्होंने अंग्रेजों के साथ सौदेबाजी से इनकार कर दिया और बाद में नेपाल चली गयीं। भोपाल की बेगमें भी इस अवधि की कुछ उल्लेखनीय महिला शासिकाओं में शामिल थीं। उन्होंने परदा प्रथा को नहीं अपनाया और मार्शल आर्ट का प्रशिक्षण भी लिया।
1917 में महिलाओं के पहले प्रतिनिधिमंडल ने महिलाओं के राजनीतिक अधिकारों की माँग के लिये विदेश सचिव से मुलाक़ात की जिसे भारतीय राष्ट्रीय कांग्रेस का समर्थन हासिल था। 1927 में अखिल भारतीय महिला शिक्षा सम्मेलन का आयोजन पुणे में किया गया था। 1929 में मोहम्मद अली जिन्ना के प्रयासों से बाल विवाह निषेध अधिनियम को पारित किया गया जिसके अनुसार एक लड़की के लिये शादी की न्यूनतम उम्र चौदह वर्ष निर्धारित की गयी थी। हालांकि महात्मा गाँधी ने स्वयं तेरह वर्ष की उम्र में शादी की, बाद में उन्होंने लोगों से बाल विवाहों का बहिष्कार करने का आह्वान किया और युवाओं से बाल विधवाओं के साथ शादी करने की अपील की।
भारत की आजादी के संघर्ष में महिलाओं ने एक महत्वपूर्ण भूमिका निभायी। भिकाजी कामा, डॉ॰ एनी बेसेंट, प्रीतिलता वाडेकर, विजयलक्ष्मी पंडित, राजकुमारी अमृत कौर, अरुना आसफ़ अली, सुचेता कृपलानी और कस्तूरबा गाँधी कुछ प्रसिद्ध स्वतंत्रता सेनानियों में शामिल हैं। अन्य उल्लेखनीय नाम हैं मुथुलक्ष्मी रेड्डी, दुर्गाबाई देशमुख आदि। सुभाष चंद्र बोस की इंडियन नेशनल आर्मी की झाँसी की रानी रेजीमेंट कैप्टेन लक्ष्मी सहगल सहित पूरी तरह से महिलाओं की सेना थी। एक कवियित्री और स्वतंत्रता सेनानी सरोजिनी नायडू भारतीय राष्ट्रीय कांग्रेस की अध्यक्ष बनने वाली पहली भारतीय महिला और भारत के किसी राज्य की पहली महिला राज्यपाल थीं।
स्वतंत्र भारत
भारत में महिलाएं अब सभी तरह की गतिविधियों जैसे कि शिक्षा, राजनीति, मीडिया, कला और संस्कृति, सेवा क्षेत्र, विज्ञान एवं प्रौद्योगिकी आदि में हिस्सा ले रही हैं। इंदिरा गांधी जिन्होंने कुल मिलाकर पंद्रह वर्षों तक भारत के प्रधानमंत्री के रूप में सेवा की, दुनिया की सबसे लंबे समय तक सेवारत महिला प्रधानमंत्री हैं।
भारत का संविधान सभी भारतीय महिलाओं को सामान अधिकार (अनुच्छेद 14), राज्य द्वारा कोई भेदभाव नहीं करने (अनुच्छेद 15 (1)), अवसर की समानता (अनुच्छेद 16), समान कार्य के लिए समान वेतन (अनुच्छेद 39 (घ)) की गारंटी देता है। इसके अलावा यह महिलाओं और बच्चों के पक्ष में राज्य द्वारा विशेष प्रावधान बनाए जाने की अनुमति देता है (अनुच्छेद 15(3)), महिलाओं की गरिमा के लिए अपमानजनक प्रथाओं का परित्याग करने (अनुच्छेद 51(ए)(ई)) और साथ ही काम की उचित एवं मानवीय परिस्थितियाँ सुरक्षित करने और प्रसूति सहायता के लिए राज्य द्वारा प्रावधानों को तैयार करने की अनुमति देता है। (अनुच्छेद 42)].
भारत में नारीवादी सक्रियता ने 1970 के दशक के उत्तरार्द्ध के दौरान रफ़्तार पकड़ी. महिलाओं के संगठनों को एक साथ लाने वाले पहले राष्ट्रीय स्तर के मुद्दों में से एक मथुरा बलात्कार का मामला था। एक थाने (पुलिस स्टेशन) में मथुरा नामक युवती के साथ बलात्कार के आरोपी पुलिसकर्मियों के बरी होने की घटना 1979-1980 में एक बड़े पैमाने पर विरोध प्रदर्शनों का कारण बनी। विरोध प्रदर्शनों को राष्ट्रीय मीडिया में व्यापक रूप से कवर किया गया और सरकार को साक्ष्य अधिनियम, दंड प्रक्रिया संहिता और भारतीय दंड संहिता को संशोधित करने और हिरासत में बलात्कार की श्रेणी को शामिल करने के लिए मजबूर किया गया। महिला कार्यकर्ताएं कन्या भ्रूण हत्या, लिंग भेद, महिला स्वास्थ्य और महिला साक्षरता जैसे मुद्दों पर एकजुट हुईं.
चूंकि शराब की लत को भारत में अक्सर महिलाओं के खिलाफ हिंसा से जोड़ा जाता है, महिलाओं के कई संगठनों ने आंध्र प्रदेश, हिमाचल प्रदेश, हरियाणा, उड़ीसा, मध्य प्रदेश और अन्य राज्यों में शराब-विरोधी अभियानों की शुरुआत की। कई भारतीय मुस्लिम महिलाओं ने शरीयत कानून के तहत महिला अधिकारों के बारे में रूढ़िवादी नेताओं की व्याख्या पर सवाल खड़े किये और तीन तलाक की व्यवस्था की आलोचना की।
1990 के दशक में विदेशी दाता एजेंसियों से प्राप्त अनुदानों ने नई महिला-उन्मुख गैरसरकारी संगठनों (एनजीओ) के गठन को संभव बनाया। स्वयं-सहायता समूहों एवं सेल्फ इम्प्लॉयड वुमेन्स एसोसिएशन (सेवा) जैसे एनजीओ ने भारत में महिलाओं के अधिकारों के लिए एक प्रमुख भूमिका निभाई है। कई महिलाएं स्थानीय आंदोलनों की नेताओं के रूप में उभरी हैं। उदाहरण के लिए, नर्मदा बचाओ आंदोलन की मेधा पाटकर.
भारत सरकार ने 2001 को महिलाओं के सशक्तीकरण (स्वशक्ति) वर्ष के रूप में घोषित किया था। महिलाओं के सशक्तीकरण की राष्ट्रीय नीति 2001 में पारित की गयी थी।
2006 में बलात्कार की शिकार एक मुस्लिम महिला इमराना की कहानी मीडिया में प्रचारित की गयी थी। इमराना का बलात्कार उसके ससुर ने किया था। कुछ मुस्लिम मौलवियों की उन घोषणाओं का जिसमें इमराना को अपने ससुर से शादी कर लेने की बात कही गयी थी, व्यापक रूप से विरोध किया गया और अंततः इमराना के ससुर को 10 साल की कैद की सजा दी गयी। कई महिला संगठनों और ऑल इंडिया मुस्लिम पर्सनल लॉ बोर्ड द्वारा इस फैसले का स्वागत किया गया।
अंतरराष्ट्रीय महिला दिवस के एक दिन बाद, 9 मार्च 2010 को राज्यसभा ने महिला आरक्षण बिल को पारित कर दिया जिसमें संसद और राज्य की विधान सभाओं में महिलाओं के लिए 33% आरक्षण की व्यवस्था है।
समय रेखा
उनकी स्थिति में लगातार परिवर्तन को देश में महिलाओं द्वारा हासिल उपलब्धियों के माध्यम से उजागर किया जा सकता है:
संस्कृति
रंगोली (या कोलम) एक परंपरागत कला है जो भारतीय महिलाओं में बहुत लोकप्रिय है।
शिक्षा और आर्थिक विकास
1992-93 के आंकड़ों के मुताबिक भारत में केवल 9.2% घरों में ही महिलाएं मुखिया की भूमिका में हैं। हालांकि गरीबी की रेखा से नीचे के परिवारों में लगभग 35% को महिला-मुखिया द्वारा संचालित पाया गया है।
शिक्षा
हालांकि भारत में महिला साक्षरता दर धीरे-धीरे बढ़ रही है लेकिन यह पुरुष साक्षरता दर से कम है। लड़कों की तुलना में बहुत ही कम लड़कियाँ स्कूलों में दाखिला लेती हैं और उनमें से कई बीच में ही अपनी पढ़ाई छोड़ देती हैं। 1997 के नेशनल सैम्पल सर्वे डेटा के मुताबिक केवल केरल और मिजोरम राज्यों ने सार्वभौमिक महिला साक्षरता दर को हासिल किया है। ज्यादातर विद्वानों ने केरल में महिलाओं की बेहतर सामाजिक और आर्थिक स्थिति के पीछे प्रमुख कारक साक्षरता को माना है।
अनौपचारिक शिक्षा कार्यक्रम (एनएफई) के तहत राज्यों में 40% केंद्र और केन्द्र शासित प्रदेशों में 10% केंद्र विशेष रूप से महिलाओं के लिए आरक्षित हैं। वर्ष 2000 तक लगभग 0.3 मिलियन (तीन लाख) एनएफई केन्द्रों द्वारा तकरीबन 7.42 मिलियन (70 लाख 42 हज़ार) बच्चों को सेवा दी जा रही थी जिनमें से से लगभग 0.12 मिलियन (12 लाख) विशेष रूप से लड़कियों के लिए थे। शहरी भारत में लड़कियाँ शिक्षा के मामले में लड़कों के लगभग साथ-साथ चल रही हैं। हालांकि ग्रामीण भारत में लड़कियों को आज भी लड़कों की तुलना में कम शिक्षित किया जाता है।
श्रमशक्ति की भागीदारी
आम धारणा के विपरीत महिलाओं का एक बड़ा प्रतिशत कामकाजी है। राष्ट्रीय आंकड़ा संग्रहण एजेंसियाँ इस तथ्य को स्वीकार करती हैं कि श्रमिकों के रूप में महिलाओं की भागीदारी को लेकर एक गंभीर न्यूनानुमान है। हालांकि पारिश्रमिक पाने वाले महिला श्रमिकों की संख्या पुरुषों की तुलना में बहुत ही कम है। शहरी भारत में महिला श्रमिकों की एक बड़ी संख्या मौजूद है। एक उदाहरण के तौर पर सॉफ्टवेयर उद्योग में 30% कर्मचारी महिलाएं हैं। वे पारिश्रमिक और कार्यस्थल पर अपनी स्थिति के मामले में अपने पुरुष सहकर्मियों के साथ बराबरी पर हैं।
ग्रामीण भारत में कृषि और संबद्ध क्षेत्रों में कुल महिला श्रमिकों के अधिक से अधिक 89.5% तक को रोजगार दिया जाता है। कुल कृषि उत्पादन में महिलाओं की औसत भागीदारी का अनुमान कुल श्रम का 55% से 66%% तक है। 1991 की विश्व बैंक की एक रिपोर्ट के अनुसार भारत में डेयरी उत्पादन में महिलाओं की भागीदारी कुल रोजगार का 94% है। वन-आधारित लघु-स्तरीय उद्यमों में महिलाओं की संख्या कुल कार्यरत श्रमिकों का 51% है।
श्री महिला गृह उद्योग लिज्जत पापड़ सबसे प्रसिद्ध महिला व्यापारिक सफलता की कहानियों में से एक है। 2006 में भारत की पहली बायोटेक कंपनियों में से एक - बायोकॉन की स्थापना करने वाली किरण मजूमदार-शॉ को भारत की सबसे अमीर महिला का दर्जा दिया गया था। ललिता गुप्ते और कल्पना मोरपारिया (दोनों भारत की केवल मात्र ऐसी महिला व्यवासियों में शामिल हैं जिन्होंने फ़ोर्ब्स की दुनिया की सबसे शक्तिशाली महिलाओं की सूची में अपनी जगह बनायी है) भारत के दूसरे सबसे बड़े बैंक, आईसीआईसीआई बैंक को संचालित करती हैं।
भूमि और संपत्ति संबंधी अधिकार
अधिकांश भारतीय परिवारों में महिलाओं को उनके नाम पर कोई भी संपत्ति नहीं मिलती है और उन्हें पैतृक संपत्ति का हिस्सा भी नहीं मिलता है। महिलाओं की सुरक्षा के कानूनों के कमजोर कार्यान्वयन के कारण उन्हें आज भी ज़मीन और संपत्ति में अपना अधिकार नहीं मिल पाता है। वास्तव में जब जमीन और संपत्ति के अधिकारों की बात आती है तो कुछ क़ानून महिलाओं के साथ भेदभाव करते हैं।
1956 के दशक के मध्य के हिन्दू पर्सनल लॉ (हिंदू, बौद्ध, सिखों और जैनों पर लिए लागू) ने महिलाओं को विरासत का अधिकार दिया। हालांकि बेटों को पैतृक संपत्ति में एक स्वतंत्र हिस्सेदारी मिलती थी जबकि बेटियों को अपने पिता से प्राप्त संपत्ति के आधार पर हिस्सेदारी दी जाती थी। इसलिए एक पिता अपनी बेटी को पैतृक संपत्ति में अपने हिस्से को छोड़कर उसे अपनी संपत्ति से प्रभावी ढंग से वंचित कर सकता था लेकिन बेटे को अपने स्वयं के अधिकार से अपनी हिस्सेदारी प्राप्त होती थी। इसके अतिरिक्त विवाहित बेटियों को, भले ही वह वैवाहिक उत्पीड़न का सामना क्यों ना कर रही हो उसे पैतृक संपत्ति में कोई आवासीय अधिकार नहीं मिलता था। 2005 में हिंदू कानूनों में संशोधन के बाद महिलाओं को अब पुरुषों के बराबर अधिकार दिए जाते हैं।
1986 में भारत के सर्वोच्च न्यायालय ने एक वृद्ध और तलाकशुदा मुस्लिम महिला, शाहबानो के हक में फैसला सुनाते हुए कहा कि उन्हें गुजारा भत्ता मिलना चाहिए। हालांकि कट्टरपंथी मुस्लिम नेताओं ने इस फैसले का जोर-शोर से विरोध किया और उन्होंने यह आरोप लगाया कि अदालत उनके निजी कानून में हस्तक्षेप कर रही है। बाद में केंद्र सरकार ने मुस्लिम महिला (तलाक संबंधी अधिकारों की सुरक्षा) अधिनियम को पारित किया।
इसी तरह ईसाई महिलाओं ने तलाक और उत्तराधिकार के समान अधिकारों के लिए वर्षों तक संघर्ष किया है। 1994 में सभी गिरजाघरों ने महिला संगठनों के साथ संयुक्त रूप से एक कानून का मसौदा तैयार किया जिसे ईसाई विवाह और वैवाहिक समस्याओं का क़ानून (क्रिस्चियन मैरेज एंड मैट्रिमोनियल काउजेज बिल) कहा गया। हालांकि सरकार ने प्रासंगिक कानूनों में अभी तक कोई संशोधन नहीं किया है।
महिलाओं के विरुद्ध अपराध
पुलिस रिकॉर्ड में महिलाओं के खिलाफ भारत में अपराधों का उच्च स्तर दिखाई पड़ता है। राष्ट्रीय अपराध रिकार्ड ब्यूरो ने 1998 में यह जानकारी दी थी कि 2010 तक महिलाओं के विरुद्ध अपराधों की विकास दर जनसंख्या वृद्धि दर से कहीं ज्यादा हो जायेगी. पहले बलात्कार और छेड़छाड़ के मामलों को इनसे जुड़े सामाजिक कलंक की वजह से कई मामलों को पुलिस में दर्ज ही नहीं कराया जाता था। सरकारी आंकड़े बताते हैं कि महिलाओं के खिलाफ दर्ज किये गए अपराधों की संख्या में नाटकीय वृद्धि हुई है।
यौन उत्पीड़न
1990 में महिलाओं के विरुद्ध दर्ज की गयी अपराधों की कुल संख्या का आधा हिस्सा कार्यस्थल पर छेड़छाड़ और उत्पीड़न से संबंधित था। लड़कियों से छेड़छाड़ (एव टीजिंग) पुरुषों द्वारा महिलाओं के यौन उत्पीड़न या छेड़छाड़ के लिए इस्तेमाल की जाने वाली एक चालबाज तरकीब (युफेमिज्म) है। कई कार्यकर्ता (एक्टिविस्ट) महिलाओं के खिलाफ यौन उत्पीड़न की बढ़ती घटनाओं के लिए "पश्चिमी संस्कृति" के प्रभाव को दोषी ठहराते हैं। विज्ञापनों या प्रकाशनों, लेखनों, पेंटिंग्स, चित्रों या किसी एनी तरीके से महिलाओं के अश्लील प्रतिनिधित्व को रोकने के लिए 1987 में महिलाओं का अश्लील प्रतिनिधित्व (निषेध) अधिनियम पारित किया गया था। 1997 में एक ऐतिहासिक फैसले में भारत के सर्वोच्च न्यायालय ने कार्यस्थल में महिलाओं के यौन उत्पीड़न के खिलाफ एक मजबूत पक्ष लिया। न्यायालय ने शिकायतों से बचने और इनके निवारण के लिए विस्तृत दिशा-निर्देश भी जारी किया। बाद में राष्ट्रीय महिला आयोग ने इन दिशा-निर्देशों को नियोक्ताओं के लिए एक आचार संहिता के रूप में प्रस्तुत किया।
दहेज
1961 में भारत सरकार ने वैवाहिक व्यवस्थाओं में दहेज़ की मांग को अवैध करार देने वाला दहेज निषेध अधिनियम पारित किया। हालांकि दहेज-संबंधी घरेलू हिंसा, आत्महत्या और हत्या के कई मामले दर्ज किये गए हैं। 1980 के दशक में कई ऐसे मामलों की सूचना दी गयी थी।
1985 में दहेज निषेध (दूल्हा और दुल्हन को दिए गए उपहारों की सूचियों के रख-रखाव संबंधी) नियमों को तैयार किया गया था। इन नियमों के अनुसार दुल्हन और दूल्हे को शादी के समय दिए गए उपहारों की एक हस्ताक्षरित सूची बनाकर रखा जाना चाहिए। इस सूची में प्रत्येक उपहार, उसका अनुमानित मूल्य, जिसने भी यह उपहार दिया है उसका नाम और संबंधित व्यक्ति से उसके रिश्ते एक संक्षिप्त विवरण मौजूद होना चाहिए। हालांकि इस तरह के नियमों को शायद ही कभी लागू किया जाता है।
1997 की एक रिपोर्ट में यह दावा किया गया था कि दहेज़ के कारण प्रत्येक वर्ष कम से कम 5,000 महिलाओं की मौत हो जाती है और ऐसा माना जाता है कि हर दिन कम से कम एक दर्जन महिलाएं जान-बूझकर लगाई गयी "रसोईघर की आग" में जलाकर मार दी जाती हैं। इसके लिए उपयोग किया जाने वाला शब्द है "दुल्हन की आहुति" (ब्राइड बर्निंग) और स्वयं भारत में इसकी आलोचना की जाती है। शहरी शिक्षित समुदाय के बीच इस तरह के दहेज़ उत्पीड़न के मामलों में काफी कमी आई है।
बाल विवाह
भारत में बाल विवाह परंपरागत रूप से प्रचलित रही है और यह प्रथा आज भी जारी है। ऐतिहासिक रूप से कम उम्र की लड़कियों को यौवनावस्था तक पहुँचने से पहले अपने माता-पिता के साथ रहना होता था। पुराने जमाने में बाल विधवाओं को एक बेहद यातनापूर्ण जिंदगी देने, सर को मुंडाने, अलग-थलग रहने और समाज से बहिष्कृत करने का दंड दिया जाता था। हालांकि 1860 में बाल विवाह को गैरकानूनी घोषित कर दिया गया था लेकिन आज भी यह एक आम प्रथा है।
कन्या भ्रूण हत्या और लिंग के अनुसार गर्भपात
भारत में पुरुषों का लिंगानुपात बहुत अधिक है जिसका मुख्य कारण यह है कि कई लड़कियां वयस्क होने से पहली ही मर जाती हैं। भारत के जनजातीय समाज में अन्य सभी जातीय समूहों की तुलना में पुरुषों का लिंगानुपात कम है। ऐसा इस तथ्य के बावजूद है कि आदिवासी समुदायों के पास बहुत अधिक निम्न स्तरीय आमदनी, शिक्षा और स्वास्थ्य सुविधाएं मौजूद हैं। इसलिए कई विशेषज्ञों ने यह बताया है कि भारत में पुरुषों का उच्च स्तरीय लिंगानुपात कन्या शिशु हत्या और लिंग परीक्षण संबंधी गर्भपातों के लिए जिम्मेदार है।
जन्म से पहले अनचाही कन्या संतान से छुटकारा पाने के लिए इन परीक्षणों का उपयोग करने की घटनाओं के कारण बच्चे के लिंग निर्धारण में इस्तेमाल किये जा सकने वाले सभी चिकित्सकीय परीक्षणों पर भारत में प्रतिबंध लगा दिया गया है। कुछ ग्रामीण क्षेत्रों में कन्या शिशु ह्त्या (कन्या शिशु को मार डालना) आज भी प्रचलित है। भारत में दहेज परंपरा का दुरुपयोग लिंग-चयनात्मक गर्भपातों और कन्या शिशु ह्त्याओं के लिए मुख्य कारणों में से एक रहा है।
घरेलू हिंसा
घरेलू हिंसा की घटनाएं निम्न स्तरीय सामाजिक-आर्थिक वर्गों (एसईसी) में अपेक्षाकृत अधिक होती हैं। घरेलू हिंसा कानून, 2005 से महिलाओं का संरक्षण 26 अक्टूबर 2006 को अस्तित्व में आया।
तस्करी
अनैतिक तस्करी (रोक) अधिनियम 1956 में पारित किया गया था। हालांकि युवा लड़कियों और महिलाओं की तस्करी के कई मामले दर्ज किये गए हैं। इन महिलाओं को वेश्यावृत्ति, घरेलू कार्य या बाल श्रम के लिए मजबूर किया जाता रहा है।
अन्य चिंताएं
राजपूत, भारत के कुछ हिस्सों, विशेष रूप से उत्तर-पश्चिमी क्षेत्र में रहने वाले एक पितृसत्तात्मक कबीले ने पारंपरिक रूप से घूँघट का अभ्यास किया है, और कई लोग आज भी करते हैं। हालांकि हाल के वर्षों में, अधिक महिलाओं ने ऐसे सामाजिक मानदंडों को चुनौती देना शुरू कर दिया है। ग्रामीण हरियाणा की कई महिलाओं ने घूंघट को खारिज करना शुरू कर दिया है।
भारत में महिलाओं की औसत आयु की प्रत्याशा आज कई देशों की तुलना में कहीं कम है लेकिन इसमें पिछले कुछ वर्षों में धीरे-धीरे सुधार देखा जा रहा है। कई परिवारों, विशेष रूप से ग्रामीण क्षेत्रों में लड़कियों और महिलाओं को परिवार में पोषण संबंधी भेदभाव का सामना करना पड़ता है और ये कमजोर एवं कुपोषित होती हैं।
भारत में मातृत्व संबंधी मृत्यु दर दुनिया भर में दूसरे सबसे ऊंचे स्तर पर है। देश में केवल 42% जन्मों की निगरानी पेशेवर स्वास्थ्य कर्मियों द्वारा की जाती है। ज्यादातर महिलाएं अपने बच्चे को जन्म देने के लिए परिवार की किसी महिला की मदद लेती हैं जिसके पास अक्सर ना तो इस कार्य की जानकारी होती है और ना ही माँ की जिंदगी खतरे में पड़ने पर उसे बचाने की सुविधाएं मौजूद होती हैं। यूएनडीपी मानव विकास रिपोर्ट (1997) के अनुसार 88% गर्भवती महिलाएं (15-49 वर्ष के आयु वर्ग में) रक्ताल्पता (एनीमिया) से पीड़ित पायी गयी थीं।
भारत के ग्रामीण क्षेत्रों में औसत महिलाओं के पास अपनी प्रजनन क्षमता पर थोड़ा या कोई नियंत्रण नहीं होता है। महिलाओं, विशेषकर ग्रामीण क्षेत्रों की महिलाओं के पास गर्भनिरोध के सुरक्षित एवं आत्म-नियंत्रित तरीके उपलब्ध नहीं होते हैं। सार्वजनिक स्वास्थ्य प्रणाली नसबंदी जैसे स्थायी तरीकों या आईयूडी जैसे लंबी-अवधि के तरीकों पर जोर देती है जिसके लिए बार-बार निगरानी की जरूरत नहीं होती है। कुल गर्भनिरोधक उपायों में 75% से अधिक नसबंदी होती है जिसमें महिला नसबंदी कुल नसबंदी में तकरीबन 95% तक होती है।
भारत के ग्रामीण हिस्से में शौचालयों की भारी कमी है। भारत के सांस्कृतिक मानदंडों को देखते हुए, महिलाएं लड़कों की तरह खुले तौर पर शौच नहीं कर सकती हैं। महिलाओं को शौच करते समय दूसरों की नजरों से बचने के लिए रात का इंतजार करना पड़ता है। बिहार में स्वच्छता की पहुंच पर चर्चा की गई है। 2013 के एक अनुमान के अनुसार, बिहार में लगभग 85% ग्रामीण परिवारों के पास शौचालय नहीं है; और यह उन महिलाओं और लड़कियों के लिए एक खतरनाक स्थिति पैदा करता है जिनका खेतों में पीछा किया जाता है, उन पर हमला किया जाता है और उनके साथ बलात्कार किया जाता है।
2011 में भारत के सबसे बड़े शहर मुंबई में "पेशाब करने का अधिकार" (जैसा कि मीडिया द्वारा कहा जाता है) अभियान शुरू हुआ। इस अभ्यास के खिलाफ नियमों के बावजूद, महिलाओं को, लेकिन पुरुषों को नहीं, मुंबई में पेशाब करने के लिए भुगतान करना पड़ता है। खेतों में पेशाब करने के दौरान महिलाओं का यौन उत्पीड़न भी किया गया है।
उल्लेखनीय भारतीय महिलाएं
हालांकि भारत में सामान्य खेल परिदृश्य बहुत अच्छा नहीं है, कुछ भारतीय महिलाओं ने इस क्षेत्र में उल्लेखनीय उपलब्धियां हासिल की हैं। भारत की कुछ प्रसिद्ध महिला खिलाड़ियों में पी.टी. उषा, जे. जे. शोभा (एथलेटिक्स), कुंजरानी देवी (भारोत्तोलन), डायना एडल्जी (क्रिकेट), साइना नेहवाल (बैडमिंटन), कोनेरू हम्पी (शतरंज) और सानिया मिर्जा (टेनिस) शामिल हैं। कर्णम मल्लेश्वरी (भारोत्तोलक) ओलंपिक पदक (वर्ष 2000 में कांस्य पदक) जीतने वाली भारतीय महिला हैं।
भारत में पंचायत राज संस्थाओं के माध्यम से दस लाख से अधिक महिलाओं ने सक्रिय रूप से राजनीतिक जीवन में प्रवेश किया है। 73वें और 74वें संविधान संशोधन अधिनियमों के अनुसार सभी निर्वाचित स्थानीय निकाय अपनी सीटों में से एक तिहाई महिलाओं के लिए आरक्षित रखते हैं। हालांकि विभिन्न स्तर की राजनीतिक गतिविधियों में महिलाओं का प्रतिशत काफी बढ़ गया है, इसके बावजूद महिलाओं को अभी भी प्रशासन और निर्णयात्मक पदों में पर्याप्त प्रतिनिधित्व नहीं मिल पाया है।
भारतीय साहित्य में कई सुप्रसिद्ध लेखिकाएं, कवियित्रियों और कथा-लेखिकाओं के रूप में जानी जाती हैं। इनमें से कुछ मशहूर नाम हैं सरोजनी नायडू, कमला सुरैया, शोभा डे, अरुंधति रॉय, अनीता देसाई. सरोजिनी नायडू को भारत कोकिला कहा जाता है। अरुंधति रॉय को उनके उपन्यास द गॉड ऑफ स्मॉल थिंग्स के लिए बुकर पुरस्कार (मैन बुकर प्राइज) से सम्मानित किया गया था।
इलैक्ट्रोकार्डियोग्राफी
इलेक्ट्रोकार्डियोग्राफी (ईसीजी) त्वचा के विद्युत चालकों से एक नियत समय के लिए हृदय की वैद्युत गतिविधि को बाहर से रिकॉर्ड किए जाने की पारवक्षीय व्याख्या है। यह एक विद्युतहृद्‌लेखी उपकरण द्वारा उत्पन्न अप्रसारक रिकॉर्डिंग है। शब्द की व्युत्पत्ति, ग्रीक शब्द इलेक्ट्रो, क्योंकि यह वैद्युत गतिविधि से संबंधित है, कार्डियो, जिसका ग्रीक भाषा में अर्थ हृदय है, एवं ग्राफ, एक ग्रीक मूल का शब्द जिसका अर्थ "लिखना" होता है, से हुई है।
मुख्य रूप से ईसीजी हृदय की हर धड़कन के दौरान हृदय की मांशपेशी के विध्रुवीकृत होने के समय त्वचा पर सूक्ष्म वैद्युत परिवर्तनों का पता लगा कर और उसमें विस्तार कर कार्य करता है। विश्राम की स्थिति में, हृदय के प्रत्येक मांसपेशी कोशिका की बाहरी दीवार, या कोशिका झिल्ली के एक सिरे से दूसरे सिरे तक एक आवेश होता है। इस आवेश को कम कर शून्य कर देना विध्रुवीकरण कहलाता है जो कोशिका के तंत्र को क्रियाशील करता है जो इसे सिकुड़ने के लिए प्रेरित करता है। हृदय की प्रत्येक धड़कन के दौरान एक स्वस्थ हृदय में विध्रुवीकरण के लहर की सुव्यवस्थित रूप से क्रमानुसार वृद्धि होती है जो शिरानाल-अलिन्द पर्व की कोशिकाओं के द्वारा सक्रिय कर दी जाती है, अलिन्द से होकर अलग हो जाती है, "अन्तस्थ चालन पथ" से होकर गुजरती है एवं फिर संपूर्ण निलय में फैल जाती है। इसकी पहचान हृदय के किसी एक हिस्से में लगाये गए दो विद्युत् चालकों की वोल्टता में सूक्ष्म उतार-चढ़ाव के रूप में की जाती है जिसे किसी स्क्रीन या कागज पर लहरदार रेखा के रूप में प्रदर्शित किया जाता है। यह प्रदर्शन हृदय की मांसपेशी के विभिन्न भागों में हृदय की समग्र कमजोरियों को दर्शाता है।
यह हृदय के असामान्य तालों की माप एवं निदान करने का सर्वोत्तम तरीका है, विशेष रूप से वैद्युत संकेतों का वहन करने वाले संवहन ऊतक को होने वाले नुकसान के द्वारा उत्पन्न असामान्य ताल, या विद्युत-अपघट्य के असंतुलनों के द्वारा उत्पन्न असामान्य ताल. हृद्‌रोधगलन (एमआई) में, ईसीजी विशिष्ट क्षेत्रों में हृदय की मांसपेशी को होने वाले नुकसान की पहचान कर सकता है, यद्यपि इसमें हृदय के सभी क्षेत्र शामिल नहीं होते हैं। ईसीजी विश्वसनीय रूप से हृदय के पम्प करने की क्षमता की माप नहीं कर सकता है, जिसके लिए पराध्वनि या अल्ट्रासाउण्ड आधारित (विद्युतहृद्‌लेख) या आण्विक औषधि परीक्षणों का इस्तेमाल किया जाता है। हृदय की गति के रूकने के दौरान एक सामान्य ईसीजी संकेत (एक स्थिति जिसे नाड़ीस्पन्द रहित वैद्युत गतिविधि के रूप में जाना जाता है) का होना संभव है।
इतिहास
एक प्रारंभिक सफलता तब हाथ लगी जब लीडेन, नीदरलैंड में कार्यरत, विलियम ईंथोवेन ने 1903 में आविष्कार किए गए रज्जुनुमा विद्युतधारामापी का प्रयोग किया। यह उपकरण वालर द्वारा प्रयोग किए गए सूक्ष्म-वाहिका विद्युतमापी एवं 1897 में फ्रांसीसी इंजीनियर क्लीमेंट एडर द्वारा स्वतंत्र रूप से आविष्कार किए गए रज्जुनुमा विद्युतधारामापी दोनों की तुलना में अधिक संवेदनशील था।. आज के स्वयं चिपकने वाले विद्युत् चालकों का प्रयोग करने की बजाय ईंथोवेन के मरीज लवण को घोल से भरे उन पात्रों में अपने अंगों को डाल देते थे जिसमें से ईसीजी को रिकॉर्ड किया गया था।
ईंथोवेन नि विभिन्न विक्षेपों को पी, क्यू, आर, एस अक्षरों से निर्दिष्ट किया और कई हृदय एवं रक्तवाहिकाओं संबंधी विकारों के विद्युतहृद्‌लेख संबंधी विशेषताओं का वर्णन किया। 1924 में, उन्हें अपनी खोज के लिए चिकित्साशास्त्र में नोबेल पुरस्कार से सम्मानित किया गया।
यद्यपि उस युग के बुनियादी सिद्धांतों का अभी भी प्रयोग किया जा रहा है, वर्षों से विद्यतहृद्‌लेख में अनेक प्रगति हुई है। उदाहरण के लिए, यन्त्र विन्यास बोझिल प्रयोगशाला उपकरण से एक ठोस इलेक्ट्रॉनिक व्यवस्थाओं में विकसित हुआ है, जिसमें अक्सर विद्यतहृद्‌लेख की कम्प्यूटरीकृत व्याख्या शामिल होती है।
ईसीजी ग्राफ पेपर
ईसीजी रिकॉर्डर का आउटपुट एक ग्राफ (या कभी-कभी कई ग्राफ हैं, जो विभिन्न लीडों का प्रतिनिधित्व करते हैं) है जिसमें समय को x-अक्ष पर एवं वोल्टता को y-अक्ष पर दर्शाया जाता है। एक समर्पित ईसीजी मशीन आम तौर पर ग्राफ पेपर पर मुद्रित करेगा जिसमें 1 मिमी वर्ग मी का पृष्ठभूमि पैटर्न (अक्सर लाल या हरे रंग में) होता है, जिसमें क्षैतिज एवं ऊर्ध्वाधर दोनों दिशाओं में प्रत्येक 5 मिमी पर स्पष्ट विभाजन होते हैं। अधिकांश ईसीजी उपकरणों के आउटपुट में परिवर्तन लाना संभव है, लेकिन प्रत्येक मिलीवोल्ट (mV) को y अक्ष पर 1 सेमी के रूप में एवं प्रत्येक सेकंड को 25 मिमी के रूप में x-अक्ष पर दर्शाना मानक होता है (अर्थात्‌ पेपर की गति 25 मिमी/सेकंड होती है). कागज (पेपर) की अधिक तेज गति का उपयोग किया जा सकता है - उदाहरण के लिए - ईसीजी में अधिक सूक्ष्म विवरण निश्चित करने के लिए। पेपर (कागज) की गति 25 मिमी/सेकंड रख कर, ईसीजी कागज के एक छोटे ब्लॉक को की गति में 40 मिलीसेकंड में परिवर्तित होता है। पांच छोटे ब्लॉक मिलकर एक बड़े ब्लॉक बनाते है, जो 200 मिलीसेकंड में परिवर्तित करता है। इसलिए, प्रतिसेकंड पांच बड़े ब्लॉक हैं। एक अंशांकन संकेत को रिकॉर्ड एक साथ शामिल किया जा सकता है। 1 मिलीवोल्ट (mV) का मानक संकेत शलाका को ऊर्ध्वाधर रूप से 1 सेमी आगे खिसका सकता है, जो ईसीजी कागज पर दो बड़े वर्ग होते हैं।
लीड्स
विद्युतहृद्‌लेख में "लीड" शब्द बहुत अधिक भ्रम पैदा करता है क्योंकि इसका प्रयोग दो भिन्न बातों को सूचित करने के लिए किया जाता है। आम भाषा के अनुसार लीड शब्द का प्रयोग विद्युत् चालकों को ईसीजी रिकॉर्डर के साथ जोड़ने वाले विद्युत केबल को सूचित करने के लिए किया जा सकता है। वैसे तो "बायीं बाहु वाले लीड" को विद्युत् चालक (और इसके केबल) के रूप में उल्लेख करना स्वीकार्य हो सकता है जिसे बायीं बाहु के निकट जोड़ा जाना चाहिए। एक मानक "12-लीड" वाले ईसीजी में आम तौर पर दस विद्युत् चालक होते हैं।
वैकल्पिक रूप से (और कुछ लोग उचित ढ़ंग से कहेंगे, विद्युतहृद्‌लेख के सन्दर्भ में) लीड शब्द दो विद्युत् चालकों के बीच वोल्टता के अंतर एवं ईसीजी रिकॉर्डर के द्वारा वास्तविक रूप से उत्पादित बात का पता लगाने को सूचित कर सकता है। प्रत्येक का एक विशिष्ट नाम होगा। उदाहरण के लिए, "लीड I" (लीड एक) दायीं बाहु वाले विद्युत् चालक एवं बायीं बाहु वाले इलेक्ट्रोड के बीच वोल्टता है, जबकि "लीड II" (लीड दो) दायें लिम्ब एवं पाद के बीच वोल्टता है। (यह तेजी से और अधिक जटिल हो जाता है क्योंकि एक "विद्युत् चालक" अन्य विद्युत् चालकों के सम्मिश्रण के संयोजन हो सकते हैं। (बाद में देखें.) इस प्रकार के लीड "12-लीड" वाले ईसीजी का निर्माण करते हैं।
अतिरिक्त भ्रम पैदा करने के लिए आम तौर पर "लिम्ब लीड" लिम्ब के साथ संलग्न विद्युत् चालकों की बजाय लीड I, II एवं III से प्राप्त लेखाचित्रीय रिकॉर्ड को सूचित करता है।
छोटा अवतरण === विद्युत् चालकों का निर्धारण === 12-लीड वाले ईसीजी के लिए दस विद्युत् चालकों का प्रयोग किया जाता है। आम तौर पर विद्युत् चालकों में एक चालक जैल होता है, जो एक स्वयं चिपकने वाले पैड के बीच में अन्त:स्थापित होता है जिसमें केबल को क्लिप किया जाता है। कभी कभी जैल भी चिपकने वाला पदार्थ का काम करता है। उन्हें मरीज के शरीर में निम्नांकित तरीके से लेबल एवं स्थापित किया जाता है।
अतिरिक्त विद्युत् चालक
हृद्‌पेशीयरोधगलन, जिसमें वे क्षेत्र शामिल होते हैं जिन्हें आम तौर पर अच्छी तरह से नहीं "देखा" जाता है, की पहचान करने में इसकी सूक्षमग्राहिता में सुधार करने के एक प्रयास के रूप में क्लासिकल 12-लीड वाले ईसीजी में कई तरीकों से विस्तार किया जा सकता है। इसमें एक rV4 लीड शामिल होता है जो V4 के समतुल्य महत्त्व वाले चिह्नों का छाती की दीवार के दाहिने तरफ प्रयोग करता है एवं चेस्ट लीड को पीठ पर V7, V8 एवं V9 के द्वारा फैलाता है।
लिम्ब लीड
5- और 12-लीड वाले दोनों विन्यास में, लीड I, II एवं III लिम्ब लीड कहलाते हैं। इन संकेतों को उत्पन्न करने वाले विद्युत् चालक लिम्ब पर स्थित होते हैं - एक प्रत्येक बाहु पर एवं एक बांये टांग पर. लिम्ब लीड उन बिन्दुओं का निर्माण करते हैं जिन्हें ईंथोवेन के त्रिकोण (ईंथोवेन्स ट्राइऐंगल) के रूप में जाना जाता है।
उदाहरण के लिए उच्च विद्यालय स्तर पर शिक्षण के उद्देश्य से तैयार किये गए सरलीकृत विद्युतहृद्‌लेख संवेदक आम तौर पर समान उद्देश्यों को पूरा करने वाले तीन बाहु वाले विद्युत् चालकों तक सीमित होते हैं।
एकध्रुवीय बनाम द्विध्रुवी लीड
लीड दो प्रकार के होते हैं: एकध्रुवीय और द्विध्रुवी. द्विध्रुवी लीड में एक धनात्मक एवं एक ऋणात्मक ध्रुव होता है। एक 12-लीड वाले ईसीजी में, लिम्ब लीड (I,II एवं III) द्विध्रुवी लीड होते हैं। एकध्रुवीय लीड में भी दो ध्रुव होते हैं, जैसे कि वोल्टता की माप की जाती है; हालांकि, ऋण ध्रुव एक संयुक्त ध्रुव (विल्सन का केन्द्रीय टर्मिनल) जो कई अन्य विद्युत् चालकों के संकेतों का बना हुआ होता है। 12-लीड वाले ईसीजी में, लिम्ब लीड के अतिरिक्त सभी एकध्रुवीय (aVR, aVL, aVF, V1, V2, V3, V4, V5, एवं V6) होते हैं।
विल्सन का केंद्रीय टर्मिनल VW RA; LA; एवं LL विद्युत् चालकों को एकसाथ, एक सामान्य प्रतिरोध क्षमता वाले नेटवर्क के माध्यम से, विद्युत् चालकों को जोड़कर तैयार किया जाता है जिससे कि संपूर्ण निकाय में औसत विभव (विद्युत-तनाव) आरोपित किया जा सके, जो अनन्त (अर्थात्‌ शून्य) में विभव के लगभग होता है।
संवर्धित लिम्ब लीड
संवर्धित लिम्ब लीड aVR, aVL, एवं aVF को इस प्रकार से विस्तारित किया जाता है क्योंकि ऋणात्मक विद्युत् चालक विल्सन का केंद्रीय टर्मिनल रहने पर संकेत अत्यधिक छोटा होने के कारण उपयोगी नहीं होता है। लीड I,II, एवं III के साथ-साथ, संवर्धित लीड aVR, aVL, एवं aVF छह अक्षीय सन्दर्भ प्रणाली का आधार तैयार करते हैं, जिसका उपयोग अग्रपश्चज तल में हृदय के वैद्युत अक्ष की गणना करने में किया जाता है। aVR, aVL, एवं aVF लीड को I एवं II लिम्ब लीड का प्रयोग कर भी व्यक्त किया जा सकता है:
पुरोहृदीय लीड
पुरोहृदीय लीड (V1, V2, V3, V4, V5 एवं V6) के लिए विद्युत् चालकों को सीधे छाती पर स्थापित किया जाता है। हृदय से उनकी सन्निकटता के कारण, उनमें संवर्धन की जरूरत नहीं होती है। विल्सन के केंद्रीय टर्मिनल का प्रयोग ऋणात्मक विद्युत् चालक के लिए किया जाता है और इन लीडों को एकध्रुवीय माना जाता है (स्मरण करें कि विल्सन का केंद्रीय टर्मिनल तीन लिम्ब लीडों का औसत होता है यह निकाय के ऊपर सामान्य, या औसत विभव के अनुरूप होता है). पुरोहृदीय लीड हृदय की वैद्युत गतिविधि को तथाकथित क्षैतिज तल में देखते हैं। क्षैतिज तल में हृदय के वैद्युत अक्ष को Z अक्ष के रूप में सूचित किया जाता है।
तरंग और समयांतराल
मूलतः चार विचलन थे, लेकिन आरंभिक ऐम्प्लीफायर द्वारा शुरू किए गए गणितीय संशोधन के बाद, पांच विचलनों का खोज किया गया। इंथोवेन ने अनुरेखण की पहचान करने के लिए पी (P), क्यू (Q), आर (R), एस (S) और टी (T) अक्षरों को चुना जिसे असंशोधित लेबलयुक्त ए (A), बी (B), सी (C) और डी (D) के ऊपर अध्यारोपित किया गया।
सदिश एवं दृष्टिकोण
ईसीजी की व्याख्या इस विचार पर निर्भर करती है कि अलग-अलग लीड (जिससे हमारा तात्पर्य ईसीजी लीड, I,II,III, aVR, aVL, aVF और चेस्ट लीड है) हृदय को अलग-अलग "दृष्टिकोणों" से देखते हैं। इसके दो लाभ हैं। सबसे पहले, समस्या दर्शाने वाले लीड (उदाहरण के लिए एसटी खंड उन्नयन) का प्रयोग यह अनुमान लगाने के लिए किया जा सकता है कि हृदय का कौन सा प्रदेश प्रभावित है। दूसरे, विध्रुवीकरण के तरंग की यात्रा की समग्र दिशा का भी अनुमान लगाया जा सकता है जो अन्य समस्याओं को प्रकट कर सकते हैं। इसे हृदय संबंधी अक्ष कहा जाता है। हृदय संबंधी अक्ष का निर्धारण सदिश की अवधारणा पर निर्भर करता है जो विध्रुवीकरण तरंग की गति का वर्णन करता है। तब इस सदिश का इसके घटकों के रूप में विचार किए गए लीड की दिशा के संबंध में वर्णन किया जा सकता है। एक घटक लीड की दिशा में होगा है और इसे क्यूआरएस (QRS) समष्टि के व्यवहार में प्रकट किया जाएगा एवं एक घटक इससे 90 डिग्री पर होगा (जो नहीं होगा). क्यूआरएस (QRS) समष्टि का धनात्मक निवल विक्षेपण (अर्थात् ‌R-तरंग की ऊंचाई में से S-तरंग की गहराई को घटाकर) यह सुझाव देता है कि ध्रुवीकरण का तरंग हृदय से होकर उस दिशा में फैल रहा है जिसके कुछ घटक (सदिश के) लीड की ही दिशा में होते हैं।
अक्ष
हृदय का विद्युतीय अक्ष ललाट तल में हृदय के विध्रुवीकरण तरंगाग्र (या माध्य विद्युतीय सदिश) की सामान्य दिशा को सूचित करता है। एक स्वस्थ संचालन प्रणाली के द्वारा हृदय संबंधी अक्ष उस भाग से संबंधित होता है जहां हृदय के मुख्य मांशपेशी का विशाल आकार स्थित होता है। आम तौर पर यह दांये निलय की कुछ भूमिका के साथ बांया निलय होता है। आमतौर पर यह बांये पैर की दिशा में दांये कंधे में अभिविन्यस्त होता है, जो छह अक्षीय सन्दर्भ प्रणाली के बांये निम्न चतुर्थ भाग के संगत होता है, हालांकि −30° से +90° को सामान्य माना जाता है। यदि बांया निलय अपनी गतिविधि या विशाल आकार में वृद्धि करता है तो इसे "बांये अक्ष का विचलन" कहा जाता है क्योंकि अक्ष बांयें ओर शीघ्रता के साथ -30° से अधिक मुड़ जाता है, वैकल्पिक रूप से उन स्थितियों में जहां दांया निलय तनावपूर्ण या विबृद्धिग्रस्त होता है तब अक्ष +90° से अधिक मुड़ जाता है एवं कहा जाता है कि "दांया अक्ष विक्षेपण" मौजूद हैं। हृदय के चालन प्रणाली के विकार मांसपेशी के विशाल आकार में महत्वपूर्ण परिवर्तन दर्शाये बिना विद्युतीय अक्ष को बाधित कर सकते हैं।
दायें बण्डल शाखा अवरोध वाले समायोजन में, दांये या बांये अक्ष का विचलन द्विपूलिका संबंधी अवरोध सूचित कर सकता है।
नैदानिक लीड समूह
कुल बारह लीड होते हैं, जिनमें से प्रत्येक विभिन्न दृष्टिकोण से हृदय के विद्युतीय गतिविधि का रिकॉर्ड करता है, जो गंभीर हृद्‌धमनी संबंधी स्थानिक-अरक्तता या चोट की पहचान करने के उद्देश्य से हृदय के विभिन्न शारीरिक क्षेत्रों को परस्पर संबंधित करता है। कहा जाता है कि दो लीड जो हृदय के निकटवर्ती शारीरिक क्षेत्रों को देखते हैं वे सटे हुए होते हैं (रंग द्वारा कोडित चार्ट) इसकी प्रासंगिकता इस बात का निर्धारण करने में है कि क्या ईसीजी में असामान्यता सही रोग या मिथ्या निष्कर्ष दर्शा सकते हैं।
इसके अलावा, कोई भी दो पुरोहृदीय लीड जो एक-दूसरे के बगल में स्थित होते हैं, सटे हुए माने जाते हैं। उदाहरण के लिए, हालांकि V4 एक अग्र लीड और V5 एक पार्श्व लीड है, वे सटे हुए होते हैं क्योंकि वे एक-दूसरे के बगल में स्थित होते हैं।
लीड aVR बांये निलय का कोई विशिष्ट दृश्य नहीं प्रस्तुत करता है। बल्कि, यह दांये कंधे पर दृष्टि रखकर अन्तर्हृद्‍ दीवार के भीतरी भाग से लेकर दायें अलिन्द की सतह तक देखता है।
फ़िल्टर चयन
आधुनिक ईसीजी मॉनिटर संकेत प्रक्रमण के लिए विविध फ़िल्टर प्रदान करते हैं। सबसे आम समायोजन मॉनीटर मोड और नैदानिक मोड हैं। मॉनिटर मोड में, कम आवृत्ति वाले फ़िल्टर (जिन्हें उच्च-पास वाला फ़िल्टर भी कहा जाता है क्योंकि सीमा से ऊपर संकेतों को निकलने दिया जाता है) को या तो 0.5 हर्ट्ज़ या 1 हर्ट्ज़ पर समायोजित किया जाता है एवं उच्च आवृत्ति वाले फ़िल्टर (जिन्हें निम्न-पास फ़िल्टर भी कहा जाता है क्योंकि सीमा से नीचे के संकेतों को निकलने दिया जाता है) को 40 हर्ट्ज़ पर समायोजित किया जाता है। यह कृतक नियमित हृदय ताल के निरीक्षण को सीमित करता है। उच्च-पास फ़िल्टर अस्थिर आधार-रेखा को कम करने में मदद करता है एवं निम्न-पास फ़िल्टर 50 या 60 हर्ट्ज़ पावर लाइन वाले शोर को कम करने में मदद करता है (विभिन्न देशों में पावर लाइन नेटवर्क आवृत्ति 50 से 60 हर्ट्ज़ के बीच भिन्न होती है). नैदानिक मोड में, उच्च पास फ़िल्टर को 0.05 हर्ट्ज पर समायोजित किया जाता है, जो सटीक एसटी (ST) खंड को रिकॉर्ड करने की अनुमति प्रदान करता है। निम्न-पास फ़िल्टर को 40, 100, या 150 हर्ट्ज पर समायोजित किया जाता है। परिणामस्वरूप, ईसीजी का मॉनीटर मोड प्रदर्शन नैदानिकि मोड की तुलना में अधिक फ़िल्टर किया हुआ होता है, क्योंकि इसका पासबैंड अधिक पतला होता है।
संकेत
विद्युतहृद्‌लेख का उपयोग करने पर आमतौर पर सूचित होने वाले लक्षणों में शामिल हैं:
इसका प्रयोग सार्वदैहिक रोग से पीड़ित मरीजों का मूल्यांकन करने और साथ ही संज्ञाहरण के दौरान निरीक्षण करने एवं गंभीर रूप से बीमार मरीजों के लिए भी किया जाता है।
विद्युतहृद्‌लेख संबंधी विविधता
विद्युतहृद्‌लेख (ईसीजी) संबंधी विविधता एक ईसीजी तरंग रूप एवं दूसरे के बीच भिन्नता के परिमाण की माप है। इस विविधता को एकाधिक ईसीजी विद्युत् चालकों को छाती पर स्थापित कर एवं विद्युत् चालकों से प्राप्त सम्पूर्ण संकेतों में तरंग रूप के आकार-विज्ञान में भिन्नता की संगणना के द्वारा मापा जा सकता है। हाल का शोध यह सुझाव देता है कि अक्सर ईसीजी संबंधी विविधता खतरनाक हृदय संबंधी दुस्तालता के पूर्व होती है।
भविष्य में, विविधता की माप एवं खोज करने के लिए प्रतिरोपणीय उपकरण का प्रोग्राम तैयार किया जा सकता है। ये उपकरण तंत्रिकाओं जैसे कि वेगस तंत्रिका को उत्तेजित कर, औषधियां जैसे कि बीटा अवरोधक देकर, एवं यदि आवश्यक हो, हृदय का विकम्पतन्तुहरण करने हेतु, दुस्तालता को प्रभावशाली ढ़ंग से दूर करने में मदद कर सकता है।
उपकरण
वर्षों से विद्युतहृद्‍लेख मशीन आकार में छोटे हो चुके हैं। हस्तधारित संस्करण 800 डॉलर में बेचे जाते हैं।
पोखरीबोरा, लोहाघाट तहसील
पोखरीबोरा, लोहाघाट तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
दूरसंचार
दूरसंचार (Telecommunication) शब्द का प्रयोग किसी विद्युत संकेत का किसी दूरार्ध क्षेत्र तक संचारित या प्रेषित करने के अर्थ में होता है।
संचार और सूचना प्रौद्योगिकी
इलेक्ट्रॉनिक्स और सूचना प्रौद्योगिकी, उत्पादन और निर्यात दोनों के संदर्भ में भारतीय उद्योग के सबसे तेजी से बढ़ते क्षेत्र हैं। एयरोस्पेस और रक्षा इलेक्ट्रॉनिक्स को अपवादस्वरूप छोड़ दें तो आज इलेक्ट्रॉनिक्स उद्योग के लिए लाइसेंस की जरूरत नहीं रह गई है। विदेशी निवेश में उदारीकरण और पूरी अर्थव्यवस्था की आयात निर्यात नीति के साथ यह क्षेत्र विशाल बाजार के रूप में न केवल संभावित रूचि आकर्षित कर रहा है बल्कि अंतरराष्ट्रीय कंपनियों के लिए संभावित उत्पादन आधार है।
उपग्रह द्वारा ग्‍लोबल मोबाइल निजी संचार के लिए नीति
एनटीपी-1999 के अनुसार ग्‍लोबल मोबाइल निजी संचार उपग्रह (जीएमपीसीएम) के लिए लाइसेंस प्रदान करने संबंधी नीति को 2 नवम्बर 2001 को अंतिम रूप दिया गया और इसकी घोषणा की गई।
जीएमपीसीएस लाइसेंस प्रदान करने की प्रक्रिया एक पेचीदा प्रक्रिया है। जीएमपीसीएस लाइसेंस का आवेदन समस्त प्रस्ताव सहित विधि प्रवर्तन एजेंसी को सुरक्षा निकासी हेतु प्रस्तुत किया जाता है। प्रस्ताव को अंतर-मंत्रालय समिति जिसमें सचिव, कैबिनेट सचिव, रक्षा सचिव, गृह सचिव, सचिव (अंतरिक्ष विभाग) और निदेशक (इंटेलिजेंस ब्यूरो) होते हैं, से सुरक्षा के दृष्टिकोण से अनापत्ति प्राप्त होने के पश्चात आशय पत्र जारी किया जाता है।
इस समय एक आवेदक कंपनी को जीएमपीसीएस लाइसेंस के लिए आशय पत्र जारी किया जा चुका है और लाइसेंस पर अब हस्‍ताक्षर किए जाने हैं। इस प्रक्रिया में सुरक्षा निगरानी के संबंध में जीएमपीसीएस गेटवे और भू-स्‍टेशन की जांच की शामिल है। लाइसेंस शुल्क, जो राजस्‍व भागीदारी के रूप में है, समायोजित सकल राजस्‍व का 10 (दस) प्रतिशत है और प्रवेश शुल्क एक करोड़ रुपए हैं।
फ़िंसबरी
फ़िंसबरी (अंग्रेज़ी: Finnsbury) एक उत्तरी लंदन में इस्लिंगटन बरो का नगर है।
हायफोंश बंदरगाह
यह वियतनाम का प्रमुख बंदरगाह है।
केन्द्रीय तंत्रिका तंत्र
केन्द्रीय तंत्रिका तंत्र, तंत्रिका तंत्र का भाग है, जो बहुकोशिकीय जन्तुओं की सभी क्रियायों पर नियंत्रण और नियमन करता है। हड्डीवाले जीवों में तंत्रिका तंत्र मिनिन्जीज़ में संलग्न होता है। इसमें तंत्रिका तंत्र का अधिकांश भाग और मस्तिष्क और सुषुम्ना या मेरूरज्जु आते हैं। तंत्रिका तंत्र पृष्ठीय गुहा में स्थित होता है, जिसमे मस्तिष्क कपालीय गुहा में और मेरुरज्जु, मेरुरज्जु गुहा में होता है। मस्तिष्क खोपड़ी द्वारा सुरक्षित रहता है और मेरुरज्जु हड्डियों द्वारा। इस में हम चाहे तो सेक्स की बातों भी कर सकता है
रामलिंगंपेट, उट्नूरु मण्डल
रामलिंगंपेट, उट्नूरु मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
फ़िंसबरी पार्क
फ़िंसबरी पार्क (अंग्रेज़ी: Finnsbury Park) एक उत्तरी लंदन में इस्लिंगटन बरो का नगर है।
कसेरुआ कलाँ गाँव, फूलपुर (इलाहाबाद)
}
कसेरुआ कलाँ फूलपुर, इलाहाबाद, उत्तर प्रदेश स्थित एक गाँव है।
हाइबरी
हाइबरी (अंग्रेज़ी: Highbury) एक उत्तरी लंदन में इस्लिंगटन बरो का नगर है।
कांस्टांटा बंदरगाह
यह रोमानिया का एक प्रमुख बंदरगाह है।
चन्द्रमा
चन्द्रमा (प्रतीक: ) पृथ्वी का एकमात्र प्राकृतिक उपग्रह है। यह सौर मंडल का पाँचवां,सबसे विशाल प्राकृतिक उपग्रह है। इसका आकार क्रिकेट बॉल की तरह गोल है। और यह खुद से नहीं चमकता बल्कि यह तो सूर्य के प्रकाश से प्रकाशित होता है। पृथ्वी से चन्द्रमा की दूरी 384000 किलोमीटर है। यह दूरी पृथ्वी के व्यास का 30 गुना है। चन्द्रमा पर गुरुत्वाकर्षण पृथ्वी से 1/6 है। यह पृथ्वी कि परिक्रमा 27 दिन 6 घंटे में पूरा करता है और अपने अक्ष के चारो ओर एक पूरा चक्कर भी 27.3 दिन में लगाता है। यही कारण है कि चन्द्रमा का एक ही हिस्सा या फेस हमेशा पृथ्वी की ओर होता है। यदि चन्द्रमा पर खड़े होकर पृथ्वी को देखे तो पृथ्वी साफ़ साफ़ अपने अक्ष पर घूर्णन करती हुई नजर आएगी लेकिन आसमान में उसकी स्थिति सदा स्थिर बनी रहेगी अर्थात पृथ्वी को कई वर्षो तक निहारते रहो वह अपनी जगह से टस से मस नहीं होगी। पृथ्वी- चन्द्रमा-सूर्य ज्यामिति के कारण "चन्द्र दशा" हर 29.5 दिनों में बदलती है। आकार के हिसाब से अपने स्वामी ग्रह के सापेक्ष यह सौरमंडल में सबसे बड़ा प्राकृतिक उपग्रह है जिसका व्यास पृथ्वी का एक चौथाई तथा द्रव्यमान 1/81 है। बृहस्पति के उपग्रह lo के बाद चन्द्रमा दूसरा सबसे अधिक घनत्व वाला उपग्रह है। सूर्य के बाद आसमान में सबसे अधिक चमकदार निकाय चन्द्रमा है। समुद्री ज्वार और भाटा चन्द्रमा की गुरुत्वाकर्षण शक्ति के कारण आते हैं। चन्द्रमा की तात्कालिक कक्षीय दूरी, पृथ्वी के व्यास का 30 गुना है इसीलिए आसमान में सूर्य और चन्द्रमा का आकार हमेशा सामान नजर आता है। वह पथ्वी से चंद्रमा का 59 % भाग दिखता है जब चन्द्रमा अपनी कक्षा में घूमता हुआ सूर्य और पृथ्वी के बीच से होकर गुजरता है और सूर्य को पूरी तरह ढक लेता है तो उसे सूर्यग्रहण कहते हैं।
अन्तरिक्ष में मानव सिर्फ चन्द्रमा पर ही कदम रख सका है। सोवियत राष्ट् का लूना- पहला अन्तरिक्ष यान था जो चन्द्रमा के पास से गुजरा था लेकिन लूना-2 पहला यान था जो चन्द्रमा की धरती पर उतरा था। सन् 1968 में केवल नासा अपोलो कार्यक्रम ने उस समय मानव मिशन भेजने की उपलब्धि हासिल की थी और पहली मानवयुक्त ' चंद्र परिक्रमा मिशन ' की शुरुआत अपोलो -8 के साथ की गई। सन् 1969 से 1972 के बीच छह मानवयुक्त यान ने चन्द्रमा की धरती पर कदम रखा जिसमे से अपोलो-11 ने सबसे पहले कदम रखा। इन मिशनों ने वापसी के दौरान 380 कि. ग्रा. से ज्यादा चंद्र चट्टानों को साथ लेकर लौटे जिसका इस्तेमाल चंद्रमा की उत्पत्ति, उसकी आंतरिक संरचना के गठन और उसके बाद के इतिहास की विस्तृत भूवैज्ञानिक समझ विकसित करने के लिए किया गया। ऐसा माना जाता है कि करीब 4.5 अरब वर्ष पहले पृथ्वी के साथ विशाल टक्कर की घटना ने इसका गठन किया है।
सन् 1972 में अपोलो-17 मिशन के बाद से चंद्रमा का दौरा केवल मानवरहित अंतरिक्ष यान के द्वारा ही किया गया जिसमें से विशेषकर अंतिम सोवियत लुनोखोद रोवर द्वारा किया गया है। सन् 2004 के बाद से जापान, चीन, भारत, संयुक्त राज्य अमेरिका और यूरोपीय अंतरिक्ष एजेंसी में से प्रत्येक ने चंद्र परिक्रमा के लिए यान भेजा है। इन अंतरिक्ष अभियानों ने चंद्रमा पर जल-बर्फ की खोज की पुष्टि के लिए विशिष्ठ योगदान दिया है। चंद्रमा के लिए भविष्य की मानवयुक्त मिशन योजना सरकार के साथ साथ निजी वित्त पोषित प्रयासों से बनाई गई है। चंद्रमा ' बाह्य अंतरिक्ष संधि ' के तहत रहता है जिससे यह शांतिपूर्ण उद्देश्यों की खोज के लिए सभी राष्ट्रों के लिए मुक्त है।
आतंरिक संरचना
चंद्रमा एक विभेदित निकाय है जिसका भूरसायानिक रूप से तीन भाग क्रष्ट, मेंटल और कोर है। चंद्रमा का २४० किलोमीटर त्रिज्या का लोहे की बहुलता युक्त एक ठोस भीतरी कोर है और इस भीतरी कोर का बाहरी भाग मुख्य रूप से लगभग ३०० किलोमीटर की त्रिज्या के साथ तरल लोहे से बना हुआ है। कोर के चारों ओर ५०० किलोमीटर की त्रिज्या के साथ एक आंशिक रूप से पिघली हुई सीमा परत है।
संघात खड्ड
संघात खड्ड निर्माण प्रक्रिया एक अन्य प्रमुख भूगर्भिक प्रक्रिया है जिसने चंद्रमा की सतह को प्रभावित किया है, इन खड्डों का निर्माण क्षुद्रग्रहों और धूमकेतुओं के चंद्रमा की सतह से टकराने के साथ हुआ है। चंद्रमा के अकेले नजदीकी पक्ष में ही १ किमी से ज्यादा चौड़ाई के लगभग ३,००,००० खड्डों के होने का अनुमान है। इनमें से कुछ के नाम विद्वानों, वैज्ञानिकों, कलाकारों और खोजकर्ताओं पर हैं। चंद्र भूगर्भिक कालक्रम सबसे प्रमुख संघात घटनाओं पर आधारित है, जिसमें नेक्टारिस, इम्ब्रियम और ओरियेंटेल शामिल है, एकाधिक उभरी सतह के छल्लों द्वारा घिरा होना इन संरचनाओं की ख़ास विशेषता है।
पानी की उपस्थिति
२००८ में चंद्रयान अंतरिक्ष यान ने चन्द्रमा की सतह पर जल बर्फ के अस्तित्व की पुष्टि की है। नासा ने इसकी पुष्टि की है।
चुम्बकीय क्षेत्र
चंद्रमा का करीब 1-100 नैनोटेस्ला का एक बाह्य चुम्बकीय क्षेत्र है। पृथ्वी की तुलना में यह सौवें भाग से भी कम है।
हॉलोवे, लंदन
हॉलोवे (अंग्रेज़ी: Holloway) एक उत्तरी लंदन में इस्लिंगटन बरो का नगर है।
पोत्रीढेक, लोहाघाट तहसील
पोत्रीढेक, लोहाघाट तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
एंडी मरे
एंड्रयू " एंडी" मरे (जन्म 15 मई 1987) स्काटिसटेनिस खिलाड़ी हैं, जो अब ब्रिटेन में खेल में नंबर एक स्थान पर हैं। Murray broke into the official ATP Top 10 for the first time on April 16, 2007. He achieved a career high ranking number 6 on August 4, 2008 after winning the first ATP Masters Series title of his career, the 2008 Cincinnati Masters.